CELEX: 32008D0558
Language: da
Date: 2008-06-27 00:00:00
Title: 2008/558/EF: Kommissionens beslutning af 27. juni 2008 om tilladelse til markedsføring af raffineret echium-olie som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer K(2008) 3049)

9.7.2008   
            
            
               DA
            
            
               Den Europæiske Unions Tidende
            
            
               L 180/17
            
         
      KOMMISSIONENS BESLUTNING
   
   af 27. juni 2008
   om tilladelse til markedsføring af raffineret echium-olie som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
   (meddelt under nummer K(2008) 3049)
   (Kun den engelske udgave er autentisk)
   (2008/558/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Croda Chemicals Ltd indgav den 11. august 2006 en anmodning til de kompetente myndigheder i Det Forenede Kongerige om tilladelse til at markedsføre raffineret echium-olie som en ny levnedsmiddelingrediens.
            
         
               (2)
            
            
               Den kompetente britiske fødevaremyndighed afgav den 12. juli 2007 den første vurderingsrapport. I rapporten konkluderedes det, at raffineret echium-olie ikke udgør en sundhedsrisiko for mennesker i de foreslåede anvendelsesmængder.
            
         
               (3)
            
            
               Kommissionen fremsendte denne første vurderingsrapport til alle medlemsstaterne den 1. august 2007.
            
         
               (4)
            
            
               Inden for det tidsrum på 60 dage, der er fastsat i artikel 6, stk. 4, i forordning (EF) nr. 258/97, blev der fremsat begrundede indsigelser mod markedsføring af produktet i henhold til denne bestemmelse.
            
         
               (5)
            
            
               Som reaktion på de bemærkninger og indsigelser, der var indkommet, indvilligede ansøgeren den 10. januar 2008 efter anmodning fra visse medlemsstater i at ændre specifikationerne af raffineret echium-olie og begrænse anvendelsesformålene.
            
         
               (6)
            
            
               Raffineret echium-olie er i overensstemmelse med kriterierne i artikel 3, stk. 1, i forordning (EF) nr. 258/97.
            
         
               (7)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Raffineret echium-olie som omhandlet i bilag I kan markedsføres i Fællesskabet som en ny levnedsmiddelingrediens til de anvendelsesformål og på de betingelser, der er anført i bilag II.
   Artikel 2
   Den nye levnedsmiddelingrediens, der godkendes ved denne beslutning, betegnes »raffineret echium-olie« på mærkningen af den fødevare, der indeholder den.
   Artikel 3
   Denne beslutning er rettet til Croda Chemicals Europe Ltd, Oak Road, Clough Road, Hull, East Yorkshire, HU6 7PH, Det Forenede Kongerige.
   
      Udfærdiget i Bruxelles, den 27. juni 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 43 af 14.2.1997, s. 1. Senest ændret ved forordning (EF) nr. 1882/2003 (EUT L 284 af 31.10.2003, s. 1).
   
      BILAG I
      Specifikationer for raffineret echium-olie
      Beskrivelse
      Raffineret echium-olie er et lysegult produkt, der fremstilles ved at raffinere olie ekstraheret fra frø af Echium plantagineum (vejbredslangehoved).
      Specifikationer
      
                  Test
               
               
                  Specifikation
               
            
                  Indhold af stearidonsyre
               
               
                  Mindst 10 vægtprocent af fedtsyrerne i alt
               
            
                  Transfedtsyrer
               
               
                  Højst 2 vægtprocent (af fedtsyrerne i alt)
               
            
                  Syretal
               
               
                  Højst 0,6 mg KOH/g
               
            
                  Peroxidtal
               
               
                  Højst 5 mEq O2/kg
               
            
                  Indhold af uforsæbelige stoffer
               
               
                  Højst 2 %
               
            
                  Protein (kvælstof i alt)
               
               
                  Højst 20 μg/mL
               
            
                  Pyrrolizidinalkaloider
               
               
                  Ikke påviselig ved en påvisningsgrænse på 4 μg/kg
               
            
   
      BILAG II
      Anvendelsesformål for raffineret echium-olie
      
                  Anvendelsesformål
               
               
                  Maksimalgrænseværdi for stearidonsyre (STA)
               
            
                  Mælkebaserede produkter og drikkelige yoghurtprodukter, der leveres i enkeltportioner
               
               
                  250 mg/100 g; 75 mg/100 g for drikkevarer
               
            
                  Tilberedt ost
               
               
                  750 mg/100 g
               
            
                  Smørbare fedtstoffer og dressing
               
               
                  750 mg/100 g
               
            
                  Morgenmadscerealier
               
               
                  625 mg/100 g
               
            
                  Kosttilskud
               
               
                  500 mg pr. daglig dosis som anbefalet af producenten
               
            
                  Diætpræparater til særlige medicinske formål
               
               
                  I overensstemmelse med de særlige ernæringsmæssige krav hos de personer, produkterne er beregnet til
               
            
                  Fødevarer til anvendelse i energifattige diæter med henblik på vægttab
               
               
                  250 mg pr. måltidserstatning